CELEX: 31992R3460
Language: el
Date: 1992-11-30 00:00:00
Title: Κανονισμός (ΕΟΚ) αριθ. 3460/92 της Επιτροπής της 30ής Νοεμβρίου 1992 για την τροποποίηση του κανονισμού (ΕΟΚ) αριθ. 3062/92 για τη θέσπιση εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω Χώρες

Avis juridique important

|

31992R3460

Κανονισμός (ΕΟΚ) αριθ. 3460/92 της Επιτροπής της 30ής Νοεμβρίου 1992 για την τροποποίηση του κανονισμού (ΕΟΚ) αριθ. 3062/92 για τη θέσπιση εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω Χώρες  

Επίσημη Εφημερίδα αριθ. L 350 της 01/12/1992 σ. 0061 - 0062

ΚΑΝΟΝΙΣΜΟΣ (ΕΟΚ) αριθ. 3460/92 ΤΗΣ ΕΠΙΤΡΟΠΗΣ  της 30ής Νοεμβρίου 1992  για την τροποποίηση του κανονισμού (ΕΟΚ) αριθ. 3062/92 για τη θέσπιση εκτάκτων μέτρων στηρίξεως της αγοράς στον τομέα του χοιρείου κρέατος στις Κάτω ΧώρεςΗ ΕΠΙΤΡΟΠΗ  ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,  Εκτιμώντας:  ότι, λόγω της εμφανίσεως της φυσαλιδώδους ασθενείας των χοίρων σε ζώνη παραγωγής των Κάτω Χωρών, θεσπίστηκαν έκτακτα μέτρα στηρίξεως της αγοράς του χοιρείου κρέατος γι' αυτό το κράτος μέλος από τον κανονισμό (ΕΟΚ) αριθ. 3062/92 της Επιτροπής (3), όπως  τροποποιήθηκε από τον κανονισμό (ΕΟΚ) αριθ. 3252/92 (4), με τα οποία επιτρέπεται η υποβολή αιτήσεων ενισχύσεως για την ιδιωτική αποθεματοίηση από τις 26 Οκτωβρίου έως τις 13 Νοεμβρίου 1992 για τα προϊόντα που προέρχονται από τη ζώνη προστασίας που  αναφέρεται στο παράρτημα της απόφασης 92/478/ΕΟΚ της Επιτροπής (5)-  ότι τα κτηνιατρικά κοινοτικά μέτρα που ελήφθησαν με την εν λόγω απόφαση έληξαν στις 15 Νοεμβρίου 1992- ότι εντούτοις με εθνικά κτηνιατρικά μέτρα, εξακολουθούν να ισχύουν περιορισμοί στην ελεύθερη κυκλοφορία έως τις 29 Νοεμβρίου 1992 για τους ζωντανούς  χοίρους που προέρχονται από μια περιορισμένη ζώνη παραγωγής που έχει καθορισθεί από τις ολλανδικές αρχές και για το κρέας που προέρχεται από τους χοίρους αυτούς- ότι πρέπει να παραταθεί η προθεσμία που προβλέπεται για τη χορήγηση ενισχύσεων στην  ιδιωτική αποθεματοίηση βάσει του κανονισμού (ΕΟΚ) αριθ. 3062/92, να εξασφαλισθεί η αδιάκοπος συνέχιση του μέτρου έως τις 27 Νοεμβρίου 1992 και να τροποποιηθεί η ζώνη προστασίας που αναφέρεται στον κανονισμό αυτό-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3062/92 καταργείται ως εξής:  1. Στο άρθρο 1 παράγραφος 1 πρώτο εδάφιο η ημερομηνία "13 Νοεμβρίου 1992" αντικαθίσταται από την ημερομηνία "27 Νοεμβρίου 1992".  2. Το κείμενο του άρθρου 1 παράγραφος 1 δεύτερο εδάφιο αντικαθίσταται από το ακόλουθο κείμενο:  "Οι ενισχύσεις αυτές θα αφορούν προϊόντα που προέρχονται από χοίρους που έχουν εκτραφεί σε εκμεταλλεύσεις εντός της ζώνης προστασίας που αναφέρεται στο παράρτημα ΙΙ και έχουν σφαγεί στα σφαγεία που έχουν οριστεί από τις ολλανδικές αρχές".  3. Το παράρτημα του παρόντος κανονισμού προστίθεται ως παράρτημα στον κανονισμό (ΕΟΚ) αριθ. 3062/92.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 14 Νοεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Νοεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 282 της 1. 11. 1975, σ. 1. (2) ΕΕ αριθ. L 129 της 11. 5. 1989, σ. 12. (3) ΕΕ αριθ. L 308 της 24. 10. 1992, σ. 13. (4) ΕΕ αριθ. L 324 της 10. 11. 1992, σ. 20. (5) ΕΕ αριθ. L 282 της 26. 9. 1992, σ. 52.     ΠΑΡΑΡΤΗΜΑ  "ΠΑΡΑΡΤΗΜΑ ΙΙ  Το μέρος του εδάφους των Κάτω Χωρών που περιλαμβάνεται εντός της παραμέτρου εθνική οδός Ν 302 από το Harderwijk νοτιοανατολικώς έως τον αυτοκινητόδρομο Α 1, ο αυτοκινητόδρομος Α 1 δυτικώς έως τον αυτοκινητόδρομο Α 28, ο αυτοκινητόδρομος Α 28  νοτιοανατολικώς έως την εθνική οδό Ν 302."